Jacques Dulphy

Jacques Dulphy (né in 1959  à  Adville din ch’ Pontiu)

Il o foait des bindes à dessins,  des canchons, des contes, des fabes, des pièces éd téyate et pi des poèmes.

Pour ses textes,  il o yeu ch’ Grand prix Édouard-David.

 Ch'Lanchron 

In 1980, aveuc Jean-Luc Vigneux pi Jean-Marie François, i crée  l'achuchon pi ch’jornal  Ch'Lanchron. 

Pour éch liméro 50, Ch'Lanchron il o éditè in novéme 1992, l’binde à dessins à Jacques Dulphy : Chl'épèe d'Bruchadin.

Din l’énèe du Bon-diu treize-chint-trouos, à Airainville, ch’Viking Brassmack i trache échl épèe d'sin téon  Bruchadin. Ch’baron Grandebérbe i s'in vo li donner d'l’ayude pour értrouvoér échl épèe.

 Ch'Dur et pi ch'Mo din ch’ Courrier Picard 

Édpu 1998, Jacques Dulphy i foait un artique in picard tous les diminches din ch’jornal éch Courrier Picard http://www.courrier-picard.fr/courrier/Actualites/Culture-picarde/Ch-Dur-et-pi-Ch-Mo-le-billet-picard.

Din chés artiques-lo, i y o à mzure Chénogléne, Ch’Cayin et pi Bénouet XVI. Sans oblier Ch'Dur qu'i rèste à Durchicourt aveuc Chol Dure, pi Ch'Mo qu'i rèste à Molimont aveuc Chol Molle !

 Érterduisages éd chés bindes à déssin 

 Ch’Cailleu d’étoéle, Hergé, érterduit pèr Jacques Dulphy pi Jean-Luc Vigneuxhttps://web.archive.org/web/20090603005054/http://www.asterix-en-picard.com/, Casterman (2007)
 Astérix i rinte à l’école, Goscini-Uderzo, érterduit in picard pèr Alain Dawson, Jacques Dulphy pi Jean-Luc Vigneux, Éditions Albert-René, Paris, France (2004)
 Ch’village copé in II, écrivures pi images d’Albert Uderzo, érterduit in picard pèr Alain Dawson, Jacques Dulphy pi Jean-Luc Vigneux, Éditions Albert-René, Paris, France (2007)
 Astérix pi Obélix is ont leus ages - ch'live in dor, écrivures René Goscinny pi Albert Uderzo, images d’Albert Uderzo ; érterduit par Alain Dawson, Jacques Dulphy pi Jean-Luc Vigneux ; Éditions Albert-René/Gosciny-Uderzo, Paris, France (2010)

 Bibliografie 
 Les Loups dans la Somme, Jacques Dulphy, 369 pages , J. Dulphy éditeu (1988) , ASIN: B0014JPQY6 
 Ch'Dur et pi Ch'Mo,  Ch'Lanchron , Advile (2008),  chés mots d'billet du Courrier Picard, in 5 tomes : tome 1 (1998-2001) - tome 2 (2002-2005) - tome 3 (2006-2009) - tome 4 (2010-2013) - tome 5 (2014-2017)
 Chés deux coclets, Poème din ch’pérlage picard éd Borséville (Vimeu, Sonme) (1977) -  Ch'Lanchron n° 24 (1986)http://lanchron.fr/coclet.htm - Inrgistrè in 1997http://lanchron.fr/coclet.ra

 Notes pi référinches 

Catégorie:Écrivin‎ in picard